पाएं अपने शहर की ताज़ा ख़बरें और फ्री ई-पेपरडाउनलोड करें
प्रशासन ने मप्र-महाराष्ट्र की सभी सीमाओं को सील कर दिया है। महाराष्ट्र से आने वाले हर व्यक्ति से आरटीपीसीआर की निगेटिव रिपोर्ट ली जा रही है। सीमा पर नियमों का सख्ती से पालन हो रहा है या नहीं यह देखने के लिए कलेक्टर प्रवीणसिंह व एसपी राहुल कुमार लोढा मंगलवार आधी रात को सामान्य वाहन में आम आदमी की तरह सीमा पहुंचे। हालांकि यहां तैनात टीम ने उन्हें रोक लिया और निगेटिव रिपोर्ट मांगी।
कलेक्टर-एसपी रात 11.30 बजे चोर रास्ते से महाराष्ट्र के खानापुर पहुंचे। यहां से रावेर रोड होते हुए लोनी चैकपोस्ट पर आए। दोनों अधिकारी कलेक्टर की कार में थे लेकिन इसकी नेम प्लेट हटा ली थी। दो ट्रकों के पीछे उनकी कार चल रही थी। जैसे ही वे लोनी चैकपोस्ट पहुंचे, पुलिस ने कार रोक ली। एक पुलिस जवान ने आकर आरटीपीसीआर टेस्ट के बारे में पूछा तो ड्राइवर ने रिपोर्ट होने से मना कर दिया।
इस पर पुलिस ने वाहन साइड में लगाने को कहा। सामान्य वर्दी में बैठे पुलिस जवान ने कार से उतरकर चैकपोस्ट पर तैनात कर्मचारियों से बात शुरू की। उसने कहा रिपोर्ट नहीं है लेकिन हमें जाने दो। टीम ने ऐसा करने से मना कर दिया।
तभी सामान्य कपड़ों में बात कर रहे जवान की पिस्टल उन्हें दिख गई और जवान को भी वे पहचान गए। तभी कलेक्टर-एसपी भी कार से बाहर आ गए और उनके बेहतर काम की प्रशंसा की। दोनों अधिकारियों ने कहा इसी तरह इमानदारी से ड्यूटी करना है, तभी संक्रमण को फैलने से रोक सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn